เงินบาทเปิด 30.34/36
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.34/36 แนวโน้มแข็งค่าต่อเนื่อง
9 มี.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.34/36 แนวโน้มแข็งค่าต่อเนื่อง
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.34/36 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.35/38 บาท/ดอลลาร์ แนวโน้มยังคงปรับตัวแข็งค่าต่อเนื่องได้อีก
"(เงินบาท) ขยับแข็งค่าจากเย็นวานนี้อีกเล็กน้อย...trend น่าจะทรงตัวและแข็งค่าขึ้น" นักบริหารเงิน กล่าว
ตลาดยังมีความกังวลเรื่องปัญหาหนี้เสียในสหภาพยุโรป หลังบริษัทจัดอันดับเครดิตประกาศลดความน่าเชื่อถือของประเทศกรีซและสเปนลง ประกอบกับการปรับตัวอ่อนค่าของเงินยูโรที่มีการเทขายทำกำไรหลังปรับตัวแข็งค่าขึ้นไปอยู่เหนือระดับ 1.4000 ดอลลาร์/ยูโร ส่วนปัจจัยในประเทศเป็นเรื่องผลประชุมของคณะกรรมการนโยบายการเงิน(กนง.) ที่คาดการณ์ว่าจะประกาศปรับขึ้นอัตราดอกเบี้ยนโยบาย(อาร์/พี)อีกระลอก และการไหลเข้าของเงินทุนต่างประเทศ
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ 82.81 เยน/ดอลลาร์ ปรับตัวอ่อนค่าจากระดับ 82.48/49 เยน/ดอลลาร์ ส่วนเงินยูโรอยู่ที่ระดับ 1.3880 ดอลลาร์/ยูโร ปรับตัวอ่อนค่าจากระดับ 1.3917/3920 ดอลลาร์/ยูโร 
นักบริหารเงิน คาดว่า วันนี้เงินบาทน่าจะเคลื่อนไหวอยู่ในกรอบระหว่าง 30.30-30.45 บาท/ดอลลาร์